Kayithumele Ibutho Lokulondoloza Ukuthula I UN: Tsvangirai
UMnu Tsvangirai uthi kumele kukhululwe bonke ababotshelwe amacala ezombusazwe kulungiselelwa ukhetho olukhukulekileyo
Umkhokheli weMDC uMnu Morgan Tsvangirai uthi ukuze inkinga yeZimbabwe ixazululwe kumele kubunjweuhulumende ozaphatha intambo zombuso okwesikhatshana kulungiselelwa ukhethoolukhululekileyo, hatshi lolu oluzakwenziwa ngoLwesihlanu. Uthi ukuze lokhu kwenzakale, amazwe omhlabakumele angenele. Ekhuluma lentathelizindaba emzini wakhe eHarare ngemvakokusuka okwesikhatshana esigodlweni seNetherlands lamuhla lapho aphephelekhona, uMnu Tsvangirai ukhuthaze njalo umanyano weUnited Nations ukuthiuthumele ibutho lokulondoloza ukuthula elizweni kuqedwe udlakela olukhona. Emveni komhlangano wakhe, uTsvangirai uphindele njaloesigodlweni seNetherlands lapho acatshe khona ngoba esithi impilo yakheisengozini. Ekhuluma leStudio 7 uTsvangirai uthe ubuyele kulesisigodlo ngobaelokhu esesabela impilo yakhe. Ugcizelele ukuphuma kwebandla lakhe kukhethoesithi udlakela olukhona lwenqabela ukhetho olukhululekileyo. Uthi ingxakizonke ezikhona elizweni zingaxazululwa ngokukhulumisana, esithi kumeleuhulumende aqede udlakela kuqala kungakaze kukhulunyiswane. Wengeze wathi ufunabonke abantu ababotshelwe amacala ezombusazwe bekhululwe kanye lonobhalajikelele webandla lakhe uMnu Tendai Biti, inhlanganiso ezizimeleyo zivunyezwe ukuqhubekangenhlelo zazo zokwabela uzulu ukudla lokuthi amalunga edale lephalamendelaweSenate sokumele afungiswe ukuqalisa umsebenzi. Umbuzo osukhona ngothi kambeumongameli Mugabe engalandela na inkuthazo kaTsvangirai le. Emizameli yokuphendula lumbuzo ingcwethi ecubungula ezombusazwe uMnu Last Moyo utshele uNtungamili Nkomo ukuthi kuqakathekileukuthi uMugabe ayilalele linkuthazo nxa inkinga yeZimbabwe ilokuxazululwa.